****Sak 3.15**** Stopp utsendelsen av Nour Bitar!

Forslag til uttalelse fra Heidi Bjerga, Sandnes SV:

UDI har kalt tilbake oppholdstillatelsen til Nour Bitar. Hun har fått beskjed om å forlate landet inne 25 februar i år.
Nour Bitar kom til Norge i 2011. Hun har deltatt i introduksjonsprogrammet, har tatt studiespesialisering, og arbeider som tolk på Sandes Læringssenter. Hun fikk permanent opphold i 2013.
I desember 2018 fikk hun brev om at oppholdstillatelsen ble trukket tilbake. UDI mener hun har gitt uriktige opplysninger da hun kom til Norge. Men Nour Bitar sendte brev til UDI i april 2012 hvor hun ba om å få komme til nytt intervju, for hun hadde flere opplysninger hun vill gi. Hun kontaktet også advokat i Oslo og ga han denne informasjonen som han skulle formidle. Dette ble aldri fulgt opp av UDI.
Nå blir oppholdstillatelsen trukket fordi UDI mener Nour Bitar har holdt tilbake vesentlig informasjon. UDI mener og at barnet hennes på fem år, som er norsk statsborger, kan holde kontakten med moren via Skype.
Nour Bitar må forlate Norge og Schengen-området og har fått to års innreiseforbud.
Rogaland SV krever at Nour Bitar får bli i Norge, og reagerer sterkt på at UDI vil splitte mor og barn.